CELEX: 32016D0421
Language: da
Date: 2016-03-18 00:00:00
Title: Kommissionens gennemførelsesafgørelse (EU) 2016/421 af 18. marts 2016 om manglende overensstemmelse af enhedsrater for den schweiziske afgiftszone for 2015 og 2016 med artikel 17 i gennemførelsesforordning (EU) nr. 391/2013 (meddelt under nummer C(2016) 1594) (EØS-relevant tekst)

22.3.2016   
            
            
               DA
            
            
               Den Europæiske Unions Tidende
            
            
               L 75/66
            
         KOMMISSIONENS GENNEMFØRELSESAFGØRELSE (EU) 2016/421
   af 18. marts 2016
   om manglende overensstemmelse af enhedsrater for den schweiziske afgiftszone for 2015 og 2016 med artikel 17 i gennemførelsesforordning (EU) nr. 391/2013
   
      
         (meddelt under nummer C(2016) 1594)
      
   
   (Kun den franske, den italienske og den tyske udgave er autentiske)
   (EØS-relevant tekst)
   EUROPA-KOMMISSIONEN HAR —
   under henvisning til aftalen mellem Det Europæiske Fællesskab og Det Schweiziske Forbund om luftfart (aftalen) (1),
   under henvisning til Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (»luftfartstjenesteforordningen«) (2), særlig artikel 16, stk. 1,
   under henvisning til Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester (3), særlig artikel 17, stk. 1, litra e), og
   ud fra følgende betragtninger:
   
               (1)
            
            
               Ved gennemførelsesforordning (EU) nr. 391/2013 fastsættes en fælles afgiftsordning for luftfartstjenester. Den fælles afgiftsordning spiller en integreret rolle i opfyldelsen af præstationsordningens målsætninger, jf. artikel 11 i Europa-Parlamentets og Rådets forordning (EF) nr. 549/2004 (4) og Kommissionens gennemførelsesforordning (EU) nr. 390/2013 (5).
            
         
               (2)
            
            
               I Kommissionens gennemførelsesafgørelse 2014/132/EU (6) fastsættes EU-dækkende præstationsmål og herunder et omkostningseffektivitetsmål for overflyvningsluftfartstjenester udtrykt i fastlagte enhedsomkostninger for leveringen af disse tjenester i den anden referenceperiode, der dækker perioden 2015 til og med 2019.
            
         
               (3)
            
            
               I henhold til artikel 17, stk. 1, litra c), og artikel 17, stk. 2, i gennemførelsesforordning (EU) nr. 391/2013 skal Kommissionen vurdere enhedsraterne for afgiftszoner for 2015 og 2016, som medlemsstaterne forelagde Kommissionen efter revisionen af præstationsmålene i forbindelse med Kommissionens gennemførelsesafgørelse (EU) 2015/347 (7). Vurderingen vedrører disse enhedsraters overensstemmelse med gennemførelsesforordning (EU) nr. 390/2013 og (EU) nr. 391/2013.
            
         
               (4)
            
            
               Kommissionen foretog sin vurdering af enhedsraterne med støtte fra præstationsvurderingsorganet, som har til opgave at bistå Kommissionen ved gennemførelsen af præstationsordningen i henhold til artikel 3 i gennemførelsesforordning (EU) nr. 390/2013, og Eurocontrols centrale kontor for opkrævning af overflyvningsafgifter ud fra de data og supplerende oplysninger, som Schweiz forelagde frem til 1. juni 2015, samt relevante oplysninger indsendt som led i den reviderede præstationsplan. Der blev i vurderingen af enhedsraterne for 2015 og 2016 taget hensyn til præstationsvurderingsorganets rapport om de reviderede præstationsplaner for anden referenceperiode, som blev forelagt Kommissionen den 15. oktober 2015.
            
         
               (5)
            
            
               På grundlag af denne vurdering konstaterede Kommissionen i overensstemmelse med artikel 17, stk. 1, litra e), i gennemførelsesforordning (EU) nr. 391/2013, at de enhedsrater for afgiftszoner for 2015 og 2016, der er forelagt af Schweiz, ikke er i overensstemmelse med gennemførelsesforordning (EU) nr. 390/2013 og (EU) nr. 391/2013.
            
         
               (6)
            
            
               I artikel 11, stk. 1, i gennemførelsesforordning (EU) nr. 390/2013 fastsættes det, at de nationale tilsynsmyndigheder i medlemsstaterne skal udarbejde præstationsplaner indeholdende mål, som er i overensstemmelse med de EU-dækkende præstationsmål. I henhold til artikel 11, stk. 2 og bilag IV til gennemførelsesforordning (EU) nr. 391/2013 beregnes enhedsraterne på grundlag af de fastlagte overflyvningsomkostninger og den forventede trafik udtrykt i tjenesteenheder, der er fastlagt i præstationsplanen for en medlemsstat, dvs. de fastlagte overflyvningsenhedsomkostninger. Indtil præstationsmålene for Schweiz anses for at være i overensstemmelse med de EU-dækkende mål, kan de enhedsrater, der er beregnet på grundlag heraf, ikke anses for at være i overensstemmelse med gennemførelsesforordning (EU) nr. 390/2013 og (EU) nr. 391/2013.
            
         
               (7)
            
            
               I henhold til artikel 17, stk. 1, litra e), i gennemførelsesforordning (EU) nr. 391/2013 bør de berørte medlemsstater underrettes om Kommissionens konstatering.
            
         
               (8)
            
            
               Da de reviderede præstationsplaner for anden referenceperiode ikke blev vedtaget inden den 1. november i året forud for den anden referenceperiode, må det erindres, at medlemsstaterne i henhold til artikel 17, stk. 2, i gennemførelsesforordning (EU) nr. 391/2013 om fornødent skal foretage en fornyet beregning af enhedsraterne for afgiftszoner ud fra de endeligt vedtagne præstationsplaner og overføre en eventuel difference som følge af den midlertidige anvendelse af de enhedsrater, der er fastsat i denne afgørelse, ved beregningen af enhedsraterne for det følgende år.
            
         
               (9)
            
            
               I overensstemmelse med artikel 17, stk. 1, sidste afsnit, fastsættes enhedsraterne i national valuta. Enhedsraterne i denne afgørelse er derfor opgivet i CHF —
            
         VEDTAGET DENNE AFGØRELSE:
   Artikel 1
   Enhedsraten for 2015 på 118,97 og enhedsraten for 2016 på 113,69 for den schweiziske afgiftszone er i ikke overensstemmelse med gennemførelsesforordning (EU) nr. 390/2013 og (EU) nr. 391/2013.
   Artikel 2
   Denne afgørelse er rettet til Det Schweiziske Forbund.
   
      Udfærdiget i Bruxelles, den 18. marts 2016.
      
         
            På Kommissionens vegne
         
         Violeta BULC
         
            Medlem af Kommissionen
         
      
   
   
      (1)  EFT L 114 af 30.4.2002, s. 73.
   
      (2)  EUT L 96 af 31.3.2004, s. 10.
   
      (3)  EUT L 128 af 9.5.2013, s. 31.
   
      (4)  Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (»rammeforordningen«) (EUT L 96 af 31.3.2004, s. 1).
   
      (5)  Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (EUT L 128 af 9.5.2013, s. 1).
   
      (6)  Kommissionens gennemførelsesafgørelse 2014/132/EU af 11. marts 2014 om fastsættelse af EU-dækkende præstationsmål for lufttrafikstyringsnet og varslingstærskelværdier for den anden referenceperiode 2015-19 (EUT L 71 af 12.3.2014, s. 20).
   
      (7)  Kommissionens gennemførelsesafgørelse (EU) 2015/347 af 2. marts 2015 om uoverensstemmelse mellem visse mål i de nationale planer eller planerne for funktionelle luftrumsblokke, der er fremlagt i henhold til Europa-Parlamentets og Rådets forordning (EF) nr. 549/2004, og de EU-dækkende præstationsmål for den anden referenceperiode og om fremsættelse af henstillinger om revision af disse mål (EUT L 60 af 4.3.2015, s. 48).